《送镜山僧游雪峰》
宋代·张至龙

海风迎铁锡，半是水为程。
故国往来熟，空门宿食清。
旧房云借住，早路月同行。
象骨最高处，师今履似平。

作者简介：张至龙，字季灵，号雪林，建安（今福建建瓯）人。与朱继芳同岁（《登东山怀朱静佳》“借箸数同庚”），生平嗜诗，未赴试。年五十左右时，由其友陈起从积稿中选十之一为摘稿。理宗宝祐三年（一二五五），因其子耕老请学诗，又由陈起从摘稿中拈律绝各数首以授，名为《雪林删馀》。今存《雪林删馀》一卷。事见本集自序、《两宋名贤小集》卷三四二。　张至龙诗，以汲古阁影宋抄《南宋六十家小集》为底本，参校清颜氏读画斋刊《南宋群贤小集》本（简称读画本）。新辑集外诗附于卷末。